open-index/open-wikipedia-markdown huggingface dataset:
Spanjaarde

: *Hierdie artikel handel oor die etniese groep. Vir die taal, sien Spaans.*

Die **Spanjaarde** (Spaans: *españoles*, [espaˈɲoles]) is die staatsvolk van Spanje, bestaande uit verskillende etniese groepe. Naas die Spaanse vastelandse gedeelte van die Iberiese Skiereiland bewoon hulle omliggende eilande soos die Baleariese en die Kanariese Eilande. Hulle deel 'n gemeenskaplike kultuur, afkoms en praat Spaans of 'n ander Romaanse taal of Baskies as moedertaal. Spanjaarde vorm die titulêre nasie van Spanje, waar hulle 88% van die bevolking uitmaak, terwyl volgens die wetlike sin die hele bevolking van Spanje Spanjaarde is, alhoewel Baske en Katalane hul eie nasionale identiteit as etniese en taalgroepe handhaaf.

Wêreldwyd leef byna 50 miljoen Spanjaarde, waarvan omtrent 41 miljoen in Spanje en meer as 2 miljoen in die Spaanse diaspora, veral in die Amerikas en lande van Wes-Europa. Na die Spaanse verowering van beide die Asteekse en die Inka-ryk in die 16de eeu het tientalle Spanjaarde in die Vise-Koninkryke van Nieu-Spanje en Peru gevestig. In die tydperk vanaf 1850 tot 1950 het 3,5 miljoen Spanjaarde ná Noord- en Suid-Amerikaanse lande soos Argentinië, Uruguay, Meksiko, Brasilië, Chili, Venezuela en Kuba migreer. Nadat Wes-Duitsland in die 1950's en 1960's sy grootste ekonomiese opswaai beleef het, die sogenaamde "Wirtschaftswunder", is Spanjaarde saam met Italianers en ander nasies van die Middellandse See genooi om in dié land te gaan werk en woon.
Spanjaarde het 'n groot invloed en bydrae tot wetenskap, kuns, tegnologie, kookkuns, sport, regsgeleerdheid en bankwese, beide in die buiteland en wêreldwyd. Spanjaarde is algemeen bekend vir hul lokalisme, sowel regionaliste en munisipaliste asook hul aandag aan klere en respek vir gesinswaardes.

Volgens etniese herkoms leef wêreldwyd sowat 500 miljoen mense met 'n Spaanse herkoms, veral in lande van Latyns-Amerika. In Meksiko is sowat 94 miljoen mense van ten minste gedeeltelike Spaanse afkoms, gevolg deur die Verenigde State met sowat 50 miljoen. Die verspreiding van Spanjaarde het veral met die uitbreiding van die Spaanse Ryk tussen die 15de en die 17de eeu gepaard gegaan, waarvan naas die Amerikas ook die Filippyne en kleiner gebiede langs die kus van Afrika betrokke was.

## Verwysings 
## Eksterne skakels
Willem Jordaan

**Willem Jordaan** is 'n Suid-Afrikaanse joernalis wat met ingang 1 April 2016 aangestel is as redakteur van die Kaapse dagblad *Die Burger*. 

Jordaan het sy joernalistieke loopbaan in 1999 by *Die Burger* begin. Hy is in dieselfde jaar bevorder tot parlementêre verslaggewer en het later ook as politieke beriggewer vir die koerant in die Wes-Kaapse wetgewer en in die parlement gewerk. In 2005 is hy aangestel as politieke redakteur en in 2009 as adjunkredakteur. Sedert Januarie 2015 was hy waarnemende redakteur van *Die Burger*. Hy het Bun Booyens opgevolg, wat in Desember 2015 aangedui het dat hy Media24 in Maart 2016 sou verlaat. Booyens, wat in 2010 aangestel is, het *Die Burger* tot in sy eeufeesjaar gelei.

Jordaan is ‘n oudstudent van die Universiteit Stellenbosch, waar hy die grade B.A. (politieke wetenskap en filosofie), B.A. Hons. (filosofie) cum laude, Hons. B.Phil. (joernalistiek) en M.Phil. (joernalistiek) cum laude, behaal het.

## Bron 
*  Besonderhede oor Willem Jordaan op WhosWho.co.za . URL besoek op 2 Maart 2016.
*  Die Burger se redakteur bedank. URL besoek op 2 Maart 2016.
Thai (volk)

duimnael|links|Verspreiding van etniese groepe in Thailand in 1974
Die **Thai** (Thai: ไทย), voorheen bekend as **Siamese**, is 'n nasie en etniese groep inheems aan Thailand en die aangrensende lande van Suidoos-Asië, veral Viëtnam. Hulle vorm die titulêre nasie van Thailand en maak tussen 75 en 85% van Thailand se bevolking uit.

Die Thai behoort tot die Tai-volke wat naas Thailand ook in die Volksrepubliek China se suidooste asook in Indië se noordooste leef en nog die Laote en Zhuang insluit. Hulle praat Thai as moedertaal wat in verskillende plaaslike variante bestaan en saam met Laosiaans tot die Tai-Kadai-tale behoort.

Die Thai is hoofsaaklik aanhangers van die Theravada-Boeddhisme, byna 95% volgens die laaste skatting in 2010, gevolg deur klein minderhede soos Moslems, Hindoes en Christene.

Die term "Thai" sluit gewoonlik sentrale en suidelike Thai, noordelike Thai en Isan in, hoewel dié term 'n los betekenis het en soms na die hele bevolking van Thailand verwys, met groot minderhede soos Han-Chinese (9,3 miljoen), Maleiers (2 miljoen) en Khmer (1,2 miljoen).

Wêreldwyd leef daar sowat 53 miljoen Thai, waarvan sowat 50,6 miljioen in Thailand en omtrent 1,5 miljoen in Viëtnam, waar hulle tot een van die 54 amptelik erkende etniese groepe behoort. Naas Viëtnamese en die verwante Tay vorm Thai die derde grootste etniese groep in Viëtnam.

## Verwysings 
## Eksterne skakels
Thai (dubbelsinnig)

**Thai** kan na een van die volgende verwys:
* Thai (taal), die amptelike taal van Thailand
* Thai (volk), die titulêre nasie van Thailand
* Thai Airways, die vlagdraerlugredery van Thailand
* Taivolke, 'n groep van volke in Suidoos-Asië
* Taitale, 'n taalfamilie in Suidoos-Asië
* Tai-Kadai-tale, 'n taalfamilie in Suidoos-Asië
2016 Formule Een-seisoen

80px|linksregs|120px

Die **Formule Een-seisoen van 2016** het uit 21 Grand Prix-wedrenne bestaan. Die verdedigende bestuurderskampioen was die Brit Lewis Hamilton, en Nico Rosberg is as die bestuurderskampioen vir 2016 gekroon in Aboe Dhabi.
[duimnael|180px|regs|[Nico Rosberg, die jaar se wêreld-bestuurderskampioen.]]
[duimnael|240px|Die [Mercedes F1 W06 Hybrid, die wenmotor in die Wêreldvervaardigerskampioenskapsreeks.]]

## Kalender 
## Spanne 
## Verwysings
Eminem

**Marshall Bruce Mathers III** (gebore 17 Oktober 1972), beter bekend onder sy verhoognaam **Eminem**, is 'n Amerikaanse kletsrymer, liedjieskrywer, musiekprodusent en akteur uit Detroit, Michigan. Hy is in St. Joseph, Missouri gebore. Eminem het 15 Grammy-toekennings en 1 Oscar gewen en na raming sowat 45&nbsp;miljoen albums en 42&nbsp;miljoen liedjies verkoop.

## Diskografie 
* *Infinite* (1996)
* *The Slim Shady LP* (1999)
* *The Marshall Mathers LP* (2000)
* *The Eminem Show* (2002)
* *Encore* (2004)
* *Relapse* (2009)
* *Recovery* (2010)
* *The Marshall Mathers LP 2* (2013)
**Revival* (2017)
**Kamikaze* (2018)
**Music to Be Murdered By* (2020)
**The Death of Slim Shady (Coup de Grâce)* (2024)

## Rolprente 
* *Saturday Night Live* (1999–13)
* *Da Hip Hop Witch* (2000)
* *Up in Smoke Tour* (2000)
* *The Slim Shady Show* (2000)
* *The Wash* (2001)
* *8 Mile* (2002)
* *50 Cent: The New Breed* (2003)
* *Crank Yankers* (2004)
* *50 Cent: Bulletproof* (2005)
* *Funny People* (2009)
* *Entourage* (2010)
* *Something from Nothing: The Art of Rap* (2012)
* *How to Make Money Selling Drugs* (2012)
* *Detroit Rubber* (2013)
* *The Interview* (2014)
* *Happy Gilmore 2* (2025)

## Toere 
* *The Recovery Tour* (2010–2012)
* *The Rapture Tour* (2014)

## Boeke 
* *Angry Blonde* (2000)
* *The Way I Am* (2008)

## Verwysings 
## Eksterne skakels 
*  Amptelike webwerf
*  Eminem by *Allmusic*
*
Bamar

duimnael|links|Verspreiding van etniese groepe in Mianmar in 1972:
Die **Bamar** (Birmaans: ဗမာလူမျိုး, ''*ba. ma lu myui*, [bəmà lùmjó]) is 'n nasie en etniese groep inheems aan Mianmar en die aangrensende lande van Suidoos-Asië, veral Thailand. Hulle vorm die titulêre nasie van Mianmar en maak omtrent 68% van Mianmar se bevolking uit.

Die Bamar behoort tot die Sino-Tibettaanse volke wat naas die Volksrepubliek China ook in lande soos Bhoetan, Mianmar, Nepal en Indië se noordooste leef. Hulle praat Birmaans as moedertaal wat die amptelike taal van Mianmar vorm.

Die Bamar is hoofsaaklik aanhangers van die Theravada-Boeddhisme, gevolg deur klein minderhede soos Moslems, Hindoes en Christene.

Bamar word soms ook **Birmane** genoem, hoewel hierdie term gewoonlik na die hele bevolking van Mianmar verwys, insluitende etniese minderhede soos Han-Chinese (1,6 miljoen) en Thai.

Wêreldwyd leef sowat 30 miljoen Bamar, waarvan sowat 29 miljoen in Mianmar en omtrent 1 miljoen in Thailand. In Mianmar leef hulle veral in die sentrale gebiede langs die Irrawaddy se vallei.

## Bronne 
*  
*
Rooiknoppie-seester

Die **Rooiknoppie-seester** (*Protoreaster linckii*) is seester wat voorkom die westelike Indiese Oseaan, die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die seester bekend as die *Red-knob starfish*.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels
Seester

**Seesterre** (*Asteroidea*)  is 'n klas ongewerweldes wat hoort tot die filum *Echinodermata* of *stekelhuidiges*. Hulle kom slegs in die mariene omgewing voor; van vlak tot diep water. Aan die onderkant is 'n ronde skyf waarin die bek voorkom en daar is gewoonlik arms wat in groepe van vyf van die skyf uitgroei. Party spesies kan tot 40 arms hê. Sommige spesies lyk meer soos 'n pentagoon en die arms is nie duidelik nie. Onderaan elke arm is strekbare buise wat buispote genoem word. By baie eindig die buispote in klein suiertjies.

Die diertjie het nie 'n brein nie maar selle in die vel neem die omgewing waar en stuur seine deur 'n netwerk van senuwees wat tot 'n reaksie lei van die seester.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
*
Emmarentiadam

**Emmarentiadam** is 'n reeks damme in Emmarentia, 'n voorstad van Johannesburg, Suid-Afrika. Ten spyte van die enkelvoudige naam, bestaan Emmarentiadam uit drie damme. Die hoofdam is tussen Olifantsstraat en Louw Geldenhuysrylaan geleë, met twee kleiner damme in die Johannesburgse Botaniese Tuin. Die hoofdam bestaan uit 'n groot watermassa wat vir kano's en seilbote gebruik word.

## Geskiedenis 
Emmarentiadam lê op die voormalige Braamfonteinplaas, een van talle groot plase waarop Johannesburg en sy voorstede uitgelê is. Die plaas is in 1886 deur Louw Geldenhuys vir sy mynregte gekoop. Hy het gehoop dat die goudrif tot op die plaas sou loop, maar dit was nie die geval nie. Die plaas is in 1891 tussen sy twee seuns, Frans en Louw, verdeel waar hulle hul huise gebou het. Hierdie huise bestaan vandag nog. Hy het die dam na sy vrou, Emmarentia Botha, genoem. 'n Honderd werkers is toe op 14 besproeide kleinhoewes van 145 morg gevestig wat tans die voorstede van Emmarentia, Linden en Greenside beslaan. Hierdie boere het groente en vrugte verbou en 'n derde van hulle wins aan die huur van die grond afstaan.

## Sien ook 
* Lys van grootste damme in Suid-Afrika

## Verwysings
Wespark-begraafplaas

[duimnael|[Holocaust-gedenksuil]]
duimnael|Holocaust-gedenksteen

**Wespark-begraafplaas** is 'n groot begraafplaas in Johannesburg, Suid-Afrika. Talle van die land se bekende burgers is hier begrawe. Die begraafplaas is nie aan enige kerklike denominasie verbonde nie en het gebiede waar Christelike, Joodse, Moslem- en Chinese persone begrawe is. Die Joodse afdeling bevat 'n Holocaust-gedenkteken wat in 1959 opgerig is.

Die begraafplaas is in 1942 geopen en was histories deel van een van Johannesburg se oorspronklike plase, genaamd Waterval, wat in 1887 deur twee Geldenhuys-broers gekoop is in die hoop om goud te vind. Ongeag dat hulle nie goud gekry het nie, het Louw Geldenhuys 'n aantal Boereoorlog-veterane in diens geneem om die Emmarentiadam te bou en het hy kleinhoewes vir die verbou van groente en vrugte verhuur.

In 1933 is 13 hektaar aan die Stad Johannesburg geskenk vir parke en ontspanningsgeriewe, wat nadat verdere land aangekoop is, ontwikkel is tot die Johannesburgse Botaniese Tuin, Marks Park Sportklub en die Wespark-begraafplaas. Vandag is hierdie uitgestrekte begraafplaas die finale rusplek van duisende Johannesburgse inwoners, en bied dit aparte gebiede vir Chinese, Moslem, Joodse, Christelike en SANW-begrafnisse. Talle versierde grafstene en mausoleums kan dwarsdeur die park gevind word.

Wespark is 'n aktiewe begraafplaas en begrafnisse word steeds hier uitgevoer.

## Noemenswaardige teraardebestellings 
Van die bekendes wat hier begrawe is:
* Ahmed Kathrada (1929-2017), politikus en anti-apartheidsaktivis
* Alfred Baphethuxolo Nzo (1925–2000), Suid-Afrikaanse politikus
* Joe Modise (1929–2001), Suid-Afrikaanse politikus
* Helen Suzman (1917–2009), Suid-Afrikaanse politikus
* Herman Charles Bosman (1905–1951), Suid-Afrikaanse skrywer en joernalis
* Mandoza (1978-2016), kwaito-musikant
* Silver de Lange (1904–1956), musikant en bobaas-konsertinaspeler
* Johnny Clegg (1953-2019), musikant
* Johannes van der Walt (1908–1943), rofstoeier

## Verwysings
87ste Oscar-toekenningsaand

Die **87ste Oscar-toekenningsaand** is op 22 Februarie 2015 deur die *Academy of Motion Picture Arts and Sciences* in die Dolby-teater in Hollywood, Los Angeles, gehou om erkenning te gee aan die rolprente van 2014. Neil Patrick Harris was vir die eerste keer die aanbieder. 

Die prente wat die meeste pryse ingepalm het, was *Birdman or (The Unexpected Virtue of Ignorance)*, algemeen bekend as *Birdman*, en *The Grand Budapest Hotel* – elk het vier gewen terwyl eersgenoemde die Oscar vir beste prent gekry het. Ander wenners sluit in *Whiplash* (drie), en *American Sniper*, *Big Hero 6*, *Boyhood*, *Citizenfour*, *Crisis Hotline: Veterans Press 1*, *Feast*, *Ida*, *The Imitation Game*, *Interstellar*, *The Phone Call*, *Selma*, *Still Alice* en *The Theory of Everything* (een elk).

## Pryse 
Hier volg ’n lys van die belangrikste benoemdes. Die wenners word eerste genoem en is in vet druk.

### Erepryse 
*Jean-Claude Carrière
*Hayao Miyazaki
*Maureen O'Hara

### Jean Hersholt- Humanitêre Prys 
*Harry Belafonte

## Verwysings 
## Eksterne skakels 
* Amptelike Oscars-webtuiste
*  
* 
* 15px Hierdie artikel is vertaal uit die Engelse Wikipedia
Chris Rock

**Christopher Julius "Chris" Rock III** (gebore op 7 Februarie 1965) is ’n Amerikaanse akteur, komediant, draaiboekskrywer, rolprentregisseur, en (rolprent)vervaardiger.

## Loopbaan 
Nadat hy as skerpskertser gewerk en klein rolle vertolk het, het Rock in die vroeë 1990's aan ’n wyer gehoor bekend geword as lid van die span van *Saturday Night Live*. Hierna het hy in groter rolprentrolle verskyn in onder meer *Down to Earth* (2001), *Head of State* (2003), die *Madagascar*-reeks (2005–2012), *Grown Ups* (2010), *Grown Ups 2* (2013) en *Top Five* (2014), asook in verskeie spesiale TV-komedies. Hy het ook die sitkom *Everybody Hates Chris* (2005–2009) ontwikkel, geskryf en vervaardig. Hy het in 2005 die 77ste Oscar-toekenningsaand aangebied en in 2016 teruggekeer as aanbieder van die 88ste seremonie.

In ’n opname deur Comedy Central in Amerika is hy aangewys as die vyfde beste skerpskertser. In 2007 is hy in Brittanje gelys as die negende beste skerpskertser op Channel 4 se *100 Greatest Stand-Ups* en in 2010 as die agtste beste.

## Verwysings 
## Bronne 
*15px Hierdie artikel is vertaal uit die Engelse Wikipedia.

## Eksterne skakels 
* Amptelike webtuiste
* 
*
Nomcamba

**Nomcamba** is 'n dorp in O.R. Tambo-distriksmunisipaliteit in die Oos-Kaapprovinsie van Suid-Afrika.

## Verwysings
Neil Patrick Harris

**Neil Patrick Harris** (gebore op 15 Junie 1973) is ’n Amerikaanse akteur, vervaardiger, komediant en TV-aanbieder. Hy is veral bekend vir sy rol as Barney Stinson in die TV-komediereeks *How I Met Your Mother* (2005–2014), waarvoor hy vir vier Emmys benoem is, en vir sy rol as die titelkarakter in *Doogie Howser, M.D.* (1989–1993). 

## Loopbaan 
Harris het sy loopbaan as ’n kinderakteur begin en is op ’n dramakamp deur die dramaturg Mark Medoff ontdek. Medoff het hom later in die 1988-dramaprent ''Clara's Heart* laat speel saam met Whoopi Goldberg. Hy is vir ’n Golden Globe benoem vir sy spel. 

[duimnael|links|200px|Harris (regs) in 2011 toe hy sy ster op die [Hollywood Walk of Fame gekry het. By hom is sy man, David Burtka.]]

Sy eerste rol as volwassene was in *Animal Room* (1995), hoewel hy ’n tiener vertolk het. Hy het daarna byspelerrolle gehad in onder meer *The Next Best Thing*, *Undercover Brother* en *Starship Troopers*. In 2010 het hy die hoofrol gespeel in die onafhanklike komedie *The Best and the Brightest*. Van sy ander prente sluit in *The Smurfs* (2011) en *The Smurfs 2* (2013), asook *Gone Girl* (2014) saam met Ben Affleck.

Op 22 Februarie 2015 was Harris die aanbieder van die 87ste Oscar-toekenningsaand; hy was die eerste openlik gay man wat dit doen. Hy het al verskeie prysaande aangebied, onder meer die Tonys (2009, 2011, 2012 en 2013), waarvoor hy verskeie spesiale Emmys gewen het, en die Emmys (2009 en 2013). 

Harris is in 2010 gelys as een van die tydskrif *Time* se 100 invloedrykste mense.In 2014 was hy in die titelrol van die musiekspel *Hedwig and the Angry Inch'' op Broadway, waarvoor hy ’n Tony gewen het.

## Persoonlike lewe 
Harris het in November 2006 openlik erken hy is gay en is in September 2014 met sy lewensmaat van 10 jaar, David Burtka, getroud. Die paartjie het ’n tweeling, Gideon Scott en Harper Grace, aan wie ’n surrogaatma op 12 Oktober 2010 die lewe geskenk het.

## Verwysings 
## Eksterne skakels 
* 
* 
* 
*15px Hierdie artikel is vertaal uit die Engelse Wikipedia
Pentagoon

:*Hierdie artikel handel oor die meetkundige vyfhoek. Vir die verdedigingskompleks in Amerika sien Pentagon.*

'n **Vyfhoek** of **Pentagoon** is 'n veelhoek met vyf sye. Normaalweg is die vyf hoeke ewe groot en die vyf sye ewe lank. Die hoeke van 'n reëlmatige vyfhoek is 108°.

## Formules 
duimnael|links|'n Pentagoon
Bereken die straal, die omtrek, die oppervlakte, die hoogte van die middelpunt en die hoogte van die vyfhoek met slegs die lengte van een van die sykante (z):

: r = \frac{z}{\sqrt{2.5 - \sqrt{1.25}}} \simeq \frac{z}{1.17557}

: O = 5z

: A = 2.5z \cdot \sqrt{r^2 - 0.25z^2}

: M = \sqrt{r^2 - 0.25z^2}

: H = \sqrt{r^2 - 0.25z^2} + r

* z = Lengte van 'n sy van die vyfhoek
* r = Straal van die vyfhoek, die lengte van die middelpunt na een van die vyf hoeke
* O = Omtrek van die vyfhoek
* A = Oppervlakte van die vyfhoek
* M = Hoogte van die middelpunt van die vyfhoek
* H = Hoogte van die vyfhoek
Ngqeleni

**Ngqeleni** is 'n dorp in O.R. Tambo-distriksmunisipaliteit in die Oos-Kaapprovinsie van Suid-Afrika.

'n Nedersetting in Wes-Pondoland, 32 km suidoos van Mthatha en ongeveer 40 km noord-noordwes van Koffiebaai. Die naam is afgelei van die Xhosawoord ngqele menende ‘koue’. Die Coldstream vloei hier naby verby.

## Verwysings
Margaret Sixel

[duimnael|Sixel (heel links) saam met die regisseur en spelers van *Mad Max: Fury Road* op 2015 se [Cannes-rolprentfees.]]

**Margaret Sixel** is ’n Australiese rolprentredigeerder wat in Suid-Afrika gebore is. Sy het al in verskeie genres gewerk, soos dokumentêre, lewende-aksie-kortprente, animasiekomedies en epiese aksieflieks. Haar ouers, Harry and Joan Sixel, woon in Constantia, Kaapstad.

## Loopbaan 
Sixel het rolprentredigering in Australië gestudeer en in 1989 ’n spesialissertifikaat behaal. Sy is die bekendste vir haar werk aan rolprente soos *Babe: Pig in the City* (1998), *Happy Feet* (2006) en *Mad Max: Fury Road* (2015). Vir laasgenoemde het sy in 2016 die Oscar gewen vir beste rolprentredigering. 

Sy is in 1995 met die regisseur van *Mad Max: Fury Road*, George Miller, getroud. Toe sy in 2012 aan dié fliek begin werk, het iemand Miller gevra hoekom hy sy vrou die prent laat redigeer. Hy het geantwoord dis omdat sy nog nooit ’n aksieprent geredigeer het nie; as hy "die gewone soort ouens" vra om dit te doen, "sal die prent nes enige ander aksiefliek lyk".

## Verwysings 
## Eksterne skakels 
*
Crack

duimnael|180px|Twee gram crack.
duimnael|180px|Die kookproses waardeur crack gevorm word.

**Crack** of **crack-kokaïen** is ’n rookbare en waarskynlik die mees verslawende vorm van kokaïen wat in 1961 internasionaal verbied is. Die dwelm word gekook saam met ammoniak of ’n ander basis, waarna die oortollige vog verwyder word. Nadat dit uitgedroog is, kan dit gerook word deur dit op ’n strokie aluminiumfoelie te plaas en dit van onder af te verhit. ’n Glaspyp kan ook gebruik word.

Dikwels word crack met te veel natriumwaterstofkarbonaat (koeksoda) of ander basispoeier uitgekook sodat ’n deel van die poeier nie oplos nie en die uiteindelike hoeveelheid crack meer word. Hierdie "vervuiling" veroorsaak die kenmerkende geknetter waarvandaan die naam crack kom. In verhouding met ander dwelms is crack duur, maar die prys is redelik stabiel.

## Verslawing en uitwerking 
Crack is nie liggaamlik verslawend nie, maar wel sielkundig. Die mate van geestelike verslawing kan so groot wees dat liggaamlike klagtes ook by onthouding kan ontstaan. Daarom word soms verkeerdelik aangeneem crack is liggaamlik verslawend. Dieselfde geld vir gewone kokaïen, hoewel crack dikwels as meer verslawend beskou word.

Die aanvanklike uitwerking van crack is om die brein ’n groot hoeveelheid dopamien te laat afskei; dit is ’n chemiese stof wat gevoelens van euforie tot gevolg kan hê. Dit lei gewoonlik tot die volgende: die uithoudingsvermoë neem toe, honger en vermoeidheid verdwyn en die pyngrens word hoër. Die gebruiker word opgewek en vrolik, lyk of hy meer energie het en voel of hy die hele wêreld kan aanvat. Ná 5 tot 90 minute volg ’n depressiwiteit wat langer duur en die teenoorgestelde eienskappe kan hê. Met oormatige gebruik kan paranoia of wanbeelde ervaar word.

## Verwysings 
## Eksterne skakels 
*15px Hierdie artikel is vertaal uit die Nederlandse Wikipedia
NG gemeente Misgund

duimnael|regs|170px|Ds. H.F. Heyman is in 1951 as die gemeente se eerste leraar bevestig.

Die **NG gemeente Misgund** is 'n gemeente in die westelike uithoek van die Nederduitse Gereformeerde Kerk se Oos-Kaaplandse Sinode met sy middelpunt op die dorpie Misgund. In 1985 was hier 128 doop- en 310 belydende lidmate, maar teen 2015 het dit gedaal tot onderskeidelik 20 en 108, 'n afname van meer as 70&nbsp;persent binne 30 jaar.

In opdrag van die Ringe van George en Uitenhage het albei se Ringskommissie op Maandag 6 November 1950 in die skaduwee van die groot eikebome langs die skool op Misgund die afstigting van 'n nuwe gemeente waargeneem. Ds. J.G. Lochner, voorsitter van die Ring van George, het die vergadering gelei, terwyl di. P.G. Wiid (Joubertina), J.S. Loots (Uniondale), P.J.J.S. Els (Uitenhage-Oos), J.L. Nel (Bothasrus), E. Du P. Coetzee (Tzitzikamma), C.W.L. Pistorius en H.F. Heymann (albei van George) aan die verrigtinge deelgeneem en seënwense uitgespreek het. Misgund het toe nog ressorteer onder die Ring van George, maar deesdae (2016) is dit deel van die Ring van Humansdorp. Die gemeente het die naam van die sentrum, naamlik Misgund, gekry en is in die vrugbare en skilderagtige Langkloof geleë. Die gemeente is saamgestel uit dele van die twee gemeentes Uniondale en Joubertina (eersgenoemde in die huidige Wes-Kaap en laasgenoemde in die Oos-Kaap). Die wyke Haarlem en Bo-Kouga is deur Uniondale afgestaan en die wyke Misgund, Grootplaas, Nuweplaas, Lauterwater en Vryheid deur Joubertina. Die afstand van Bo-Kouga tot by Vryheid is amper 50&nbsp;km, terwyl Misgund in die middel lê. 

Die wyke Haarlem en Lauterwater het elk reeds met afstigting 'n netjiese saal gehad. Op Misgund is die dienste tydelik in die appelpakhuis van M.J.L. Kritzinger gehou tot die kerksaal gereed sou wees. In 1952 skryf die medewerker van *Ons gemeentelike feesalbum*: "Die gemeenskap in die Langkloof word gekenmerk vir hul hartlikheid en hul offervaardigheid vir die saak van die Kerk. Die ywer wat die 56S lidmate van hierdie jong gemeente openbaar, is inspirerend."

Nadat die kerkraad agtereenvolgens di. P.G. Wiid (Joubertina), J.J.E. Koornhof (Laingsburg), T. Botha (Crosby) en H.F. Heymann (George) beroep het, het laasgenoemde hom die beroep laat welgeval. Op Saterdag 9 Junie 1951, is ds. Heymann verwelkom en bevestig. Die bevestiging is deur ds. C.W.I. Pistorius van George waargeneem. Op Sondag 10 Junie het ds. Heymann sy intreeboodskap gebring na aanleiding van 1 Kor. 3:11: "Want niemand kan 'n ander fondament lê as wat daar gelê is nie: dit is Jesus Christus." 

## Bron 
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-Uitgewers.
Rondeau

'n **Rondeau** is 'n digterlike en musikale versvorm uit die middeleeue wat baie populêr was in die 14de en 15de eeu.

## Struktuur 
Die eenvoudigste vorm van 'n rondeau het agt -gewoonlik isometriese- versreëls:

: **A**
:: **B**
: A'
: **A**
: A"
:: B'
: **A**
:: **B**

Herhaling is 'n belangrike element van die versvorm. Die eerste, vierde en sewende reël is identiek en dieselfde geld vir die tweede en laaste reël. Die eerste reël wat as half-refrein terugkeer in reël vier word soms deur digters gebruik om 'n sekere dubbelsinnigheid te skep, byvoorbeeld deur met die grammatika te speel. Die woorde word só gekies dat dit in reël vier anders geïnterpreteer kan word. Byvoorbeeld wat eers die onderwerp is, word in die konteks van reël vier die voorwerp.

Musikaal is daar twee musiekrëels A en B wat soos hierbo aangegee is, herhaal word. Deur die herhalings vermag die komponist 'n ingewikkelde musikale struktuur aan die twee reëls te gee, omrede by die toehoorder 'n sekere gewenning aan die melodie optree sonder dit tot verveling sal lei. Rondeaus is dikwels drie- of soms ook vierstemmig.

Dié versvorm is lank deur komponiste en digters beoefen. Bekende komponiste wat rondeaus geskryf het, sluit in: Guillaume de Machaut en Guillaume Dufay.

Moenie nie middeleeuse rondeaú met die latere róndo verwar nie. Die rondo is van die rondeau afgelei maar het 'n ander struktuur.

## Middelnederlandse voorbeeld 
'n Bekende Middelnederlandse rondeau is die Egidiuslied uit die Gruuthuse-handskrif van Brugge (omtrent 1304):

: Egidius, waar het jy gebly; ek verlang na jou, my vriend. Jy het die dood gekies, jy het die lewe vir my oorgelaat
:: Dit was goeie en fyne geselskap gewees. Ek dink, ons sou saam gesterf moet hê
: Nu is jy op die troon opgehef, wat klaarder is as die son se skynsel. En al wat goed is word vir jou gegee.
: Egidius, waar het jy gebly; ek verlang na jou, my vriend. Jy het die dood gekies, jy het die lewe vir my oorgelaat
: Ai, bid vir my, ek moet nog sterf en pyn ly in de wêreld. Bewaar 'n plek naas jou vir my.
:: Ek moet nog 'n liedjie sing. Nogtans moet ons almal sterf.
: Egidius, waar het jy gebly; ek verlang na jou, my vriend. Jy het die dood gekies, jy het die lewe vir my gelaat
:: Dit was goeie en fyne geselskap gewees. Ek dink, ons sou saam gesterf moet hê

## Verwysings
Tom Hardy

**Edward Thomas** "**Tom**" **Hardy** (gebore op 15 September 1977) is ’n Britse akteur, draaiboekskrywer en vervaardiger.

## Loopbaan 
[duimnael|links|180px|Hardy in 2015 by die [Cannes-rolprentfees.]]

Hy het sy rolprentdebuut in 2001 in Ridley Scott se oorlogsfliek *Black Hawk Down* gemaak. Sy ander noemenswaardige prente sluit in die wetenskapsfiksieprent *Star Trek: Nemesis* (2002), die misdaadprent *RocknRolla* (2008), die biografiese sielkundedrama *Bronson* (2008), die riller *Inception* (2010), die sportdrama *Warrior* (2011), spioenasiefliek *Tinker Tailor Soldier Spy* (2011), die misdaaddrama *Lawless* (2012), die drama *Locke* (2013), die rampokkerfliek *The Drop* (2014) en die biografiese western-riller *The Revenant* (2015), waarvoor hy vir ’n Oscar vir beste manlike byspeler benoem is. Hy was ook Bane in die superheldfliek *The Dark Knight Rises* (2012), "Mad" Max Rockatansky in *Mad Max: Fury Road* (2015) en albei Kray-tweelingbroers in die misdaadriller *Legend* (2015).

Hardy se televisierolle sluit in die oorlogsdrama-minireeks *Band of Brothers* (2001), die historiese minireeks *The Virgin Queen* (2005), *Wuthering Heights* (2008), die dramareeks *The Take* (2009) en die historiese misdaaddramareeks *Peaky Blinders* (2013).

Hy was ook in die VSA en Brittanje op die verhoog. Hy is vir ’n Olivier-prys benoem vir die mees belowende nuweling vir sy rol as Skank in die 2003-produksie van ''In Arabia We'd All Be Kings*. In 2003 het hy die Evening Standard-prys ontvang vir uitnemende nuweling in beide *In Arabia We'd All be Kings* en *Blood*. Hy was ook in die 2007-produksie van *The Man of Mode* en het in 2010 positiewe resensies gekry vir sy spel in *The Long Red Road*, wat deur Philip Seymour Hoffman geregisseer is.

Die kommersiële mislukking in 2002 van *Star Trek: Nemesis* het daartoe gelei dat Hardy verslaaf geraak het aan alkohol en crack. Hy is in 2015 gekies as een van die tydskrif *GQ'' se 50 bes geklede mans.

## Verwysings 
## Eksterne skakels 
* 
* 
* 
* 
*15px Hierdie artikel is vertaal uit die Engelse Wikipedia
Ryan O'Neal

'''Ryan O'Neal** (gebore as **Charles Patrick Ryan O'Neal'''; 20 April 1941 - 8 Desember 2023) was ’n Amerikaanse akteur en voormalige amateurbokser.

## Loopbaan 
O'Neal is as bokser opgelei voordat hy in 1960 begin toneelspeel het. Van die TV-programme waarin hy verskyn het, was *The Many Loves of Dobie Gillis*, *Leave It to Beaver*, *Bachelor Father* en *Wagon Train*. Van 1962 tot 1963 was hy gereeld in die moderne western *Empire*. In 1964 het hy die rol van Rodney Harrington losgeslaan in die sepie *Peyton Place*. Dit was dadelik ’n sukses en het O'Neal se loopbaan ’n hupstoot gegee. 

Sy rolprentloopbaan het in 1970 begin met sy rol in *Love Story*, waarvoor hy vir ’n Oscar en Golden Globe benoem is. In 1973 was hy tweede (net ná Clint Eastwood) op die lys van top-10-loketsterre. 

Ander prente sluit in ''What's Up, Doc?* (1972) saam met Barbra Streisand, *Paper Moon'' (1973) saam met sy dogter, Tatum O'Neal, wat ’n Oscar vir haar spel gewen het, *Barry Lyndon* (1975), *A Bridge Too Far* (1977), ''Oliver's Story* (1978, ’n opvolg van *Love Story*) en *The Driver* (1978). Sedert 2007 het hy ’n gereelde rol in die TV-reeks *Bones''.

## Verwysings 
## Eksterne skakels 
* 
* 
* 
* 
*15px Hierdie artikel is vertaal uit die Engelse Wikipedia
Khmer (volk)

Die **Khmer** (Khmer: ខ្មែរ [kʰmaːe], Noord-Khmer: [kʰmɛr]), soms ook **Kambodjane** genoem, is 'n nasie en etniese groep inheems aan Kambodja en die aangrensende lande van Suidoos-Asië, veral Thailand en Viëtnam. Hulle vorm die titulêre nasie van Kambodja en maak omtrent 90% van Kambodja se bevolking uit.

duimnael|links|Verspreiding van etniese groepe in Kambodja in 1972
duimnael|links|Verspreiding van etniese Khmer wêreldwyd:
Die Khmer behoort tot die Mon-Khmer-volke en praat Khmer as moedertaal wat saam met Viëtnamees tot die Austro-Asiatiese tale behoort.

Die Khmer is hoofsaaklik aanhangers van die Theravada-Boeddhisme, byna 95% volgens die laaste skatting in 2010, gevolg deur klein minderhede soos Moslems, Hindoes en Christene.

Wêreldwyd woon sowat 12 miljoen Khmer, waarvan sowat 1,2 miljoen in Thailand en omtrent tussen 1 en 1,4 miljoen in Viëtnam, waar hulle tot een van die 54 amptelik erkende etniese groepe behoort. Naas Viëtnamese, Tai en Thai vorm Khmer die vierde grootste etniese groep in Viëtnam.

## Sien ook 
* Khmer Rouge
* Khmer-ryk

## Verwysings 
## Eksterne skakels
Ali MacGraw

**Elizabeth Alice** "**Ali**" **MacGraw** (gebore op 1 April 1939) is ’n Amerikaanse aktrise, model, skrywer en diereregte-aktivis.

## Loopbaan 
Van 1960 af het MacGraw ses jaar lank by ''Harper's Bazaar* gewerk as ’n fotografie-assistent In 1972 is sy gekies as die top- vroulike loketster in die wêreld. 

MacGraw het in 1972 in die misdaadprent *The Getaway* gespeel en is daarna met haar medester Steve McQueen getroud. Later was sy in die aksiefliek *Convoy* (1978) en die TV-minireeks *The Winds of War* (1983). In 1991 het sy haar outobiografie, *Moving Pictures'', gepubliseer.

## Verwysings 
## Eksterne skakels 
* 
* 
*15px Hierdie artikel is vertaal uit die Engelse Wikipedia
Urmila Matondkar

**Urmila Matondkar** (gebore 4 Februarie 1974) is 'n Indiese filmaktrise en model wat in Marathi-, Hindi-, Tamil-, Telugu-, en Malayalamtalige films verskyn. Haar filmrolle het 'n bydra gelewer tot die skepping van 'n nuwe persoonlikheid vir 'n Hindifilmheldin. Sy is veral bekend vir haar intense styl- en dansvaardighede.

## Persoonlike lewe 
Urmila Matondkar is gebore in Moembaai op 4 Februarie 1974. Haar vader was 'n dosent. Haar moedertaal is Marathi.

Op 3 Maart 2016 trou sy volgens Hindoeïstiese rituele met die Kasjmir-gebaseerde Islamitiese sakeman en model, Mohsin Akhtar Mir.

## Eksterne skakels 
*
Rani Mukherji

**Rani Mukerji** (gebore 21 Maart 1978) is 'n Indiese aktrise in Bollywood. Sy is die ontvanger van sewe Filmfare-pryse.

## Geselekteerde filmografie 
* *Kuch Kuch Hota Hai* (1998)
* *Saathiya * (2002)
* *Yuva* (2004)
* *Hum Tum* (2004)
* *Veer-Zaara* (2004)
* *Black* (2005)
* *Bunty Aur Babli* (2005)
* *Kabhi Alvida Naa Kehna* (2006)
* *No One Killed Jessica* (2011)
* *Talaash: The Answer Lies Within* (2012)
* *Mardaani* (2014)

## Verwysings 
## Eksterne skakels 
*
Bloukol-pylstert

Die **Bloukol-pylstert** (*Neotrygon kuhlii*) is pylstert wat voorkom in die westelike Stille Oseaan en die Indiese Oseaan en aan die ooskus van Afrika suidwaarts tot by KwaZulu-Natal. In Engels staan die vis bekend as die *Blue-spotted stingray*. Hierdie vis moet nie verwar word met die bloukol-lintstertrog nie.

## Identifikasie 
Hierdie rog se skyf word tot 70&nbsp;cm wyd.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* *Neotrygon kuhlii* by Fishbase.
Malhuis

**Malhuis** is 'n Afrikaanse rolprent. Die film is hoofsaaklik in Bellville geskiet en vertel die verhaal van twee vriende wat 'n verlate malhuis verken, verdwaal en verdwyn. Die videokamera van die twee vriende word twee jaar later gevind.
Stephen Rea

**Stephen Rea** (Belfast, 31 Oktober 1946) is 'n Noord-Ierse akteur. Hy is vir 'n Academy Award vir sy rol in die film *The Crying Game* (1992) genomineer.

## Filmografie 
## Eksterne skakels 
*
Gestippelde snellervis

Die **gestippelde snellervis** (*Balistoides viridescens*) is 'n vis wat voorkom in die Indiese- Stille Oseaan-gebied, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis as die *Titan triggerfish* bekend.

## Identifikasie 
Die vis word tot 75&nbsp;cm lank en is plomp en ovaalvormig. Die lyf is groenerig geel en word ligter na die stertvin se kant. Daar is donker merke op die skubbe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
* http://www.fishbase.org/summary/Balistoides-viridescens.html
George C. Scott

**George Campbell Scott** (18 Oktober 1927 – 22 September 1999) was ’n Amerikaanse verhoog- en rolprentakteur, rolprentregisseur en . Hy was veral bekend vir sy teaterwerk en vir die vertolking van generaal Buck Turgidson in *Dr. Strangelove or: How I Learned to Stop Worrying and Love the Bomb* (1964), generaal George S. Patton in die prent *Patton* (1970) en van Ebenezer Scrooge in *A Christmas Carol* (1984). 

Hy was die eerste akteur wat ’n Oscar van die hand gewys het (in 1971 vir *Patton*) nadat hy gewaarsku het hy sal dit doen op filosofiese gronde. Hy het ook in 1962 die Oscar-benoeming vir sy spel in *The Hustler* van die hand gewys. Nadat hy dit wel in 1971 gewen het, het hy gesê die "hele ding is ’n verdomde vleisparade. Ek wil glad nie deel daarvan wees nie." 

Die Oscar vir *Patton* is ’n paar weke ná die seremonie aan die biblioteek van die George C. Marshall-stigting by die Virginiese Militêre Instituut geskenk wat deur geslagte Pattons bygewoon is, en dit word daar vertoon. 

## Verwysings 
## Eksterne skakels 
*
*
*George C. Scott  in die Internet-off-Broadway-databasis
* 
*15px Hierdie artikel is vertaal uit die Engelse Wikipedia
Antichris

duimnael|250px|Die wit ruiter met die pyl en boog uit Openbaring 6:2 (wat valse vrede versinnebeeld) word deur sommige as die antichris beskou.
duimnael|250px|Die antichris en die duiwel, soos geskilder deur Luca Signorelli in ongeveer 1501.

Die **antichris** (Grieks: *ἀντί*=in plaas van, nie teen nie; *χριστός*=Christus) is volgens die Christelike leer die uiteindelike manifestasie van kwaad in 'n menslike wese. Die antichris is die vyand van Christus wat die bose magte verteenwoordig en kort voor die einde van die wêreld sy opwagting sal maak. Die woord kom vyf keer in die Bybel in 1 Johannes en 2 Johannes voor, een keer in meervoudsvorm en vier keer in die enkelvoud.

Die woord kom egter nie in die Openbaring van Johannes, die laaste boek van die Nuwe Testament voor nie, maar volgens sommige Christelike strominge is dit dieselfde persoon wat daarin as "die dier" beskryf word. 'n Meer wetenskaplike verklaring is dat 'die dier' na keiser Nero verwys. Keiser Nero was bekend vir sy wreedheid en het onder andere Christene vervolg. Die getal '666' dui waarskynlik ook op keiser Nero.

Godsdienstiges het oor die eeue bespiegel oor wie die antichris is. Verskeie historiese persone is al as die antichris uitgekryt. Voorbeelde is die Romeinse keiser Nero, die Pous van Rome (volgens sommige Protestante), die kerkhervormer Maarten Luther (volgens sommige Katolieke), Napoleon Bonaparte en Adolf Hitler. Dienooreenkomstig bespiegel gelowiges (soos die Herstelde Katolieke) ook dat die Islam die antichris is omdat die Koran (Hoofstuk 19 – Maryam, vers 35) ontken spesifiek dat Jesus Christus die seun van God is. Die leringe rondom die Koran leer ook dat die profeet Issa, die seun van Maryam/Maria 'n sterflike man was wat op die "Dag van Spyt" sal opstaan en sal oordeel oor die lewendes en dooies. Volgens hierdie leringe is hy van die kruis weggeraap voordat hy aan die kruis kon sterf. Verse 36-37 verwys na die "dwaalleer" van "hulle" wat glo dat Jesus die seun van God is. Voor Issa kom sal die Mahdi (*al-Mahdī*) verskyn wat glo aan die Einde van Tyd die wêreld van boosheid en onreg sal bevry, sekere Christene sien die Mahdi as die antichris.

## Verwysings in die Bybel 
In die Bybel kom die term "antichris" in die briewe van die apostel Johannes voor.

In 1 Johannes 2:18 staan:

Vervolgens staan daar in vers 19: "Hulle het wel uit ons geledere voortgekom, maar niemand van hulle was ooit werklik een van ons nie, want as hulle werklik van ons was, sou hulle by ons gebly het. Dit moes duidelik word dat geeneen van hulle werklik een van ons is nie."

Die antichris sal dus uit Christelike kringe kom. Dit het aanleiding gegee tot bespiegelinge dat Judas Iskáriot of selfs die pous moontlike kandidate is.

Dit kom verder in 1 Johannes 2:22 voor:

Die gees van die antichris word in 1 Johannes 4:3 bespreek:

Ten slotte kom dit 'n laaste keer in die tweede brief van Johannes (in 2 Johannes 1:7) voor:

## Verwysings 
## Bronne 
* Die Heilige Quran. In Afrikaans vertaal deur Imam M.A. Baker. Uitgegee deur IDM (Islamic Dawah Movement of Southern Africa) Publications. 

## Eksterne skakels 
*
Ysterplaat

[duimnael|links|270px|Die [NG gemeente Ysterplaat|NG kerk Ysterplaat. Ds. J.A. Heyns het die hoeksteen op 28 November 1959 gelê.]]
[duimnael|links|270px|Die [NG gemeente Ysterplaat-Suid het in 2015 altesaam 101 lidmate gehad en die NG gemeente Ysterplaat 153. Ysterplaat-Suid se kerk en saal is in 1966 gebou. Die argitek was Wollie Bronkhorst.]]

**Ysterplaat** is 'n voorstad van Kaapstad, sowat 10&nbsp;km wesnoordwes van die middestad. Dit word begrens deur Paardeneiland in die suidweste, Brooklyn en Rugby in die weste, Kensington in die suide en Century City in die noordooste.

Ysterplaat, geleë aan die strandgebied waar Jan van Riebeeck op 7 April 1652 aan wal gestap het, is veral bekend vir die plaaslike lugmagbasis. Die terrein van die LMB Ysterplaat is oorspronklik as 'n burgerlike vliegveld gebruik, bekend as Maitlandvliegveld, van so vroeg af as 1929. Op 1 April 1949, is LMB Brooklyn herdoop tot LMB Ysterplaat.

Vir sensusdoeleindes beslaan die voorstad Ysterplaat 2,78&nbsp;km2. In 2011 was die bevolking 838 van wie amper die helfte swart was. Minder as 18% van die bevolking (149) was toe wit. In 2001 was die voorstad se bevolking net 268, met 'n redelik gelykop verdeling tussen bruin (43%), swart (33%) en wit (25%).

Die NG gemeente Ysterplaat is op 7 Desember 1940 van die moedergemeente Maitland afgestig waarvan die grense destyds nog verby Milnerton, Table View en Bloubergstrand gestrek het.

## Bron 
*  Olivier, ds. P.L. 1952. *Ons gemeentelike feesalbum*. Kaapstad en Pretoria: N.G. Kerk-uitgewers.

## Verwysings
46 v.C.

## Gebeure 
* M. Aemilius Lepidus en G. Julius Caesar word konsul. Caesar vir die 3de keer.Caesar se mans dood 10 000 mans wat probeer hulle oor te gee.
* M. Porcius Cato, 'n teenstander van Caesar, pleeg selfmoord in Utica.

## Sterftes 
* M. Porcius Cato (*95 v.C.)
* Juba
* Vercingetorix, leier van die Galliese Arverni 

## Verwysings
Heptagoon

duimnael|links|Reëlmatige sewehoek

'n **Sewehoek** of **Heptagoon** is 'n veelhoek met sewe sye. "Hepta - έπτα" is Grieks vir *sewe*, en "gonia - γωνία" is Grieks vir *hoek*. Heptagone het sewe hoeke en sewe sye. 'n Reëlmatige sewehoek se hoeke is ewe groot en die sye is ewe lank.

## Eksterne skakels 
*
Swartsnellervis

Die **swartsnellervis** (*Melichthys niger*) is 'n vis wat voorkom in die Stille Oseaan, die westelike Atlantiese Oseaan en die westelike Indiese Oseaan, suidwaarts aan die ooskus van Afrika tot by Durban. In Engels staan die vis bekend as die *Black triggerfish*.

## Identifikasie 
Die vis word tot 50&nbsp;cm lank. Dit is donkergroenerig-swart met pers skakerings. Daar is wit strepe op die basis van die dorsale en anale vinne.

Dit kan maklik verwar word met die Indiese snellervis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* http://www.fishbase.org/summary/Melichthys-niger.html

## Eksterne skakels 
* 
*
Oesbeke

: *Hierdie artikel handel oor die etniese groep. Vir die taal, sien Oesbekies.*

Die **Oesbeke** (Oesbekiese enkelvoud: *Oʻzbek*, Ўзбек, اوزبیک; meervoud: *Oʻzbeklar*, Ўзбеклар) vorm die grootste Turkiese etniese groep in Sentraal-Asië en die tweede grootste naas die Turke. Hulle vorm die titulêre nasie van Oesbekistan, waar hulle sowat 80% van dié land se bevolking uitmaak, en praat Oesbekies, 'n Turkiese taal, as moedertaal.

[duimnael|links|Etniese kaart van [Sentraal-Asië]]
duimnael|links|Ou Oesbekse in Oesbekistan
duimnael|links|'n Oesbek in tradisionele klere, 1840's
Naas Oesbeke leef nog klein minderhede soos Russe (5,5%), Tadjiks (5%), Kasakke (3%), Karakalpakke (2,5%), Tartare (1,5%) en ander (7%) in Oesbekistan. Oesbekiese minderhede leef in lande soos Afghanistan (9%), Tadjikistan (14%), Kirgisië (14%), Rusland, Kasakstan (2,5%), Saoedi-Arabië, Turkmenistan (6%), Pakistan, Turkye en die Volksrepubliek China.

Wêreldwyd leef omtrent 30 miljoen Oesbeke, waarvan sowat 24 miljoen in Oesbekistan, 2,8 miljoen in Afghanistan, 1,2 miljoen in Tadjikistan en byna 1 miljoen in Kirgisië. In die Volksrepubliek China behoort die Oesbeke tot een van die 56 amptelik erkende etniese groepe ("nasionaliteite"). Hulle leef veral in die Wes-Chinese outonome gewes van Xinjiang saam met ander verwante etniese groepe soos Oeigoere, Kasakke en Kirgisiërs.

## Verwysings 
## Eksterne skakels 
*
Nancy Reagan

**Nancy Davis Reagan** (gebore Anne Frances Robbins, 6 Julie 1921 – 6 Maart 2016) was 'n Amerikaanse aktrise en die eggenote van Ronald Reagan, die 40ste president van die Verenigde State van Amerika. Gevolglik was sy van 1981 tot 1989 die Eerste Dame van Amerika.

Reagan is in Manhattan in New York Stad gebore. Haar ouers is kort na haar geboorte geskei en sy word in Maryland groot. Sy het by haar oom en tannie gewoon terwyl haar ma waarnemende poste beklee het.

In die 1940's en 1950's het sy as aktrise in Hollywood-rolprente gespeel en kan in films soos ''Donovan's Brain*, *Night Into Morning* en *Hellcats of the Navy* gesien word.

In 1952 trou sy met die akteur Ronald Reagan, wat destyds die president van die *Screen Actors Guild* was. Hulle het twee kinders, Ron en Patti, gehad. Van 1967 tot 1975 was sy die Eerste Dame van Kalifornië, toe haar man die goewerneur daar was.

Sy word die Eerste Dame van die Verenigde State na haar man se verkiesing as president in Januarie 1981. In haar eerste termyn is sy gekritiseer omdat sy die Withuis se porselein laat vervang het. Haar belangstelling in hoë-mode het ook baie aandag en kritiek uitgelok. Gedurende haar man se presidentskap het sy die anti-dwelmveldtog, "*sê net nee''", gevestig.

Reagan het altyd haar man beskerm. In 1988 het sy vir omstredenheid gesorg toe dit aan die lig kom dat sy, ná die aanslag op haar man se lewe in 1981, 'n astroloog aangestel het om met die beplanning van sy dagboek te help. Sy het 'n sterk invloed op haar man gehad en 'n rol in sy besluite oor personeel en diplomatieke aangeleenthede gespeel.

Die Reagans het die Withuis in 1989 verlaat. Daarna bring sy die meeste van haar tyd deur om haar siek man, by wie Alzheimer se siekte in 1994 gediagnoseer is, tot en met sy dood in 2004 te versorg. Sy was daarna aktief by die Reagan-biblioteek en in die politiek betrokke.

Sy is op 6 Maart 2016 (op 94-jarige ouderdom) aan hartversaking oorlede. Sy is langs haar man by die Ronald Reagan Presidensiële Biblioteek in Simi Valley, Kalifornië, begrawe.

## Verwysings 
## Eksterne skakels
Apel, Limpopo

**Apel** is 'n dorpie in Sekhukhune-distriksmunisipaliteit in die Limpopoprovinsie van Suid-Afrika.

## Verwysings
35 v.C.

## Gebeure 
* Octavianus bevry party vroue (waaronder Octavia en Livia) van die *tutela*. Hulle vermag daardeur om oor hul eie besittings te beslis. Dit is moontlik 'n teregwysing aan Marcus Antonius wat sy wetlike vrou verwaarloos.
* Octavianus val die Segesticani in Illyricum aan.
* In die oostelike Punjab volg Apollophanes sy voorganger Zoilos II op.

## Sterftes 
*Sallustius - Romeinse skrywer

## Verwysings
Indiese snellervis

Die **Indiese snellervis** (*Melichthys indicus*) is 'n vis wat wydverspreid in die Indiese Oseaan voorkom, die Rooisee, Oman en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Indian triggerfish*.

## Identifikasie 
Die vis word tot 30&nbsp;cm lank en is swart met 'n wit lyn op die basis van die tweede dorsale- en stertvinne. Die rand van die sertvin is ook wit. Daar is onreëlmatige wit lyne op die agterkant van die lyf wat gevorm word deur wit kolletjies. Daar is soms 'n ligter gelerige area tussen die twee dorsale vinne.

Die vis leef in aflandige koraal- en rotsriwwe in water wat 10 tot 30m diep is. Hulle is alleenlopers maar vorm soms groepe wanneer hulle saam aan soöplankton vreet bokant die rif. Hulle vreet ook alge, sponse en ongewerweldes.

Dit kan maklik verwar word met die Swartsnellervis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
* http://www.fishbase.org/summary/Melichthys-indicus.html
Sunrise-on-Sea

**Sunrise-On-Sea** is 'n klein kusdorpie suidwes van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit.

## Sien ook 
* Lys van dorpe in Suid-Afrika

## Verwysings
Laos (bevolkingsgroep)

: *Hierdie artikel handel oor die etniese groep in Suidoos-Asië. Vir die taal, sien Lao (taal).*

Die **Laos** (Lao: ລາວ, Thai of Isan: ลาว, [láːw]) is 'n nasie en etniese groep inheems aan die land Laos en die aangrensende lande van Suidoos-Asië, veral Thailand. Hulle vorm die titulêre nasie van Laos en maak omtrent 68% van Laos se bevolking uit. Die enkelvoud is **Lao**.

Die Laos behoort tot die Tai-volke wat naas Thailand ook in die Volksrepubliek China se suidooste asook in Indië se noordooste leef en nog die Thai en Zhuang insluit. Hulle praat Lao as moedertaal wat saam met Thai tot die Tai-Kadai-tale behoort.

Die Laos is hoofsaaklik aanhangers van die Theravada-Boeddhisme, byna 95% volgens die laaste skatting in 2010, gevolg deur klein minderhede soos Satsana Phi en Christene.

## Verwysings 
## Eksterne skakels